钦定古今图书集成/明伦汇编/氏族典/第043卷 > 《廖用贤尚友录》 > 时中
## 钦定古今图书集成/明伦汇编/氏族典/第043卷 > 《廖用贤尚友录》 > 时中

按《苏州府志》：“中，字大本。先世以役籍大兴，至中贵，乃
还常熟。弘治己酉，首捷京闱。明年成进士，授知绛州，
端己以治，擢南京刑部员外。凡拟案自为吏，无容其
奸。升山西按察司佥事。逆瑾诬中不法。瑾诛，复旧职。
奉敕饬广东清远兵备猺。獞寇连州，中率兵平之。升
副使，领海南兵备。性简易，政尚清严，所至有治声。”